Jakob Schetelig

Jakob Grubbe Cock Schetelig (født 18. desember 1875 i Asker, død 17. oktober 1935 i Oslo) var en norsk geolog, kjent for sin kartlegging av Oslofeltet.Inge Bryhni, Jakob Schetelig i Norsk biografisk leksikon.

Etter examen artium i 1893 studerte han litt medisin og naturfag, før han i 1900 hjalp Fridtjof Nansen å studere ting man fant på Nansens Fram-ekspedisjon noen år tidligere. Fra 1902 var Schetelig amanuensis ved Fysisk institutt (UiO). Han fikk cand.scient. i 1905 og ble amanuensis ved mineralogisk institutt samme sted, etterhvert konservator og i 1917 utpekt som professor etter W.C. Brøgger (1851–1940) som heller ville forske.  

Schetelig var mye ute på feltarbeid, der han blant annet oppdaget mineralet thortveititt i 1911. På Svalbard finner man Scheteligtoppen på Brøggerhalvøya, samt Scheteligelva, begge navngitt etter ham.Scheteligtoppen fra Norsk Polarinstitutt.
 thumb | left | Scheteligtoppen på Brøggerhalvøya på Svalbard.

Jakob Schetelig døde bare 60 år gammel av en revmatisk sykdom.  

 Familie 

Han var sønn av skipsreder Harald Fredrik Schetelig (1846–1918) og Magnhild Pedersen (1850–1920) som var søster av Tord Pedersen (1857–1926) ved Drammen latinskole. Lillebroren Haakon Shetelig (1877–1955) ble arkeolog mens søsteren Thea Louise Schetelig (1878–1973) ble mor til meteorologiprofessor Jørgen Holmboe (1902–1979).

Han giftet seg i 1903 med Borghild Jentoft-Larssen (1878–1925) og i 1927 med Borghild Alida Steen Larssen (1887–1962). Med førstnevnte hadde han sønnen Kaare Shetelig.

 Referanser 

Kategori:Norske geologer
Kategori:Norske geologiprofessorer
Kategori:Professorer ved Universitetet i Oslo
Kategori:Personer fra Oslo